07.09.2022
Аҧсны Аҳәынҭқарра Ахада Аслан Бжьаниа Ҟарачы-Черқьестәи Ареспублика Ахада Рашид Темрезов, Алада Уаҧстәыла Ахада Алан Гаглоев Черқьеск ақалақь аҟны Аиааира апарк аҿы аиашьаратә ҳаҭгәын "Наӡаӡатәи ахьӡ-аҧша амца" аҟны ашәҭқәа шьҭарҵеит.
Ацеремониа иалахәын Ахада Иусбарҭа Аиҳабы Џьансыхә Нанба, акультура аминистр Даур Ақаҩба, Апарламент адепутат Леонид Лакербаиа, агәыҳалалратә фонд «Помним» аиҳабы ихаҭыԥуаҩ Лиалиа Чамагәуа, Нхыҵ-Кавказынтәи иааны хатәгәаԥхарала еибашьуаз рымадаразы Ахада иабжьгаҩ Рисмаг Аџьынџьал.
Аԥсны Ахада иара убасгьы ашәҭқәа шәҭеиҵеит абаҟа «Асовет солдаҭ Аиааира згаз» аҿы. Амемориал шьақәыргылоуп Аџьынџьтәылатә еибашьра Ду аан ақалақь Черкесск инхоз, иҭахаз, хабарда ибжьаӡыз, ахәрақәа ирхыԥсааз ргәалашәара аҳаҭыр азы.